****

## **การจัดตั้งทีมให้คำปรึกษาตอบคำถามทางจริยธรรมหรือคณะทำงานขับเคลื่อนเรื่องจริยธรรม**

**ขององค์การบริหารส่วนตำบลบ้านถ่อน**

**อำเภอสว่างแดนดิน จังหวัดสกลนคร**

**ปีงบประมาณ 2566**

**คู่มือคำอธิบายและตัวอย่างพฤติกรรมตามมาตรฐานทางจริยธรรมสำหรับเจ้าหน้าที่ของรัฐ**

**คณะทำงาน**

**ปลัดองค์การบริหารส่วนตำบลบ้านถ่อน ประธานคณะทำงาน**

**รองปลัดองค์การบริหารส่วนตำบล คณะทำงาน**

**หัวหน้าสำนักปลัด คณะทำงาน**

**ผู้อำนวยการกองคลัง คณะทำงาน**

**ผู้อำนวยการกองช่าง คณะทำงาน**

**ผู้อำนวยการกองการศึกษา ศาสนาและวัฒนธรรม คณะทำงาน**

**นักทรัพยากรบุคคล เลขานุการคณะทำงาน**

**ที่ปรึกษา**

**นายกองค์การบริหารส่วนตำบลบ้านถ่อน**

**รองนายกองค์การบริหารส่วนตำบลบ้านถ่อน**

**จัดทำโดย**

**สำนักปลัด องค์การบริหารส่วนตำบลบ้านถ่อน**

**อำเภอสว่างแดนดิน จังหวัดสกลนคร**

**คำนำ**

มาตรฐานทางจริยธรรมสำหรับเจ้าหน้าที่ของรัฐที่กำหนดในพระราชบัญญัติมาตรฐานทาง

จริยธรรมพ.ศ.2462 จัดทำขึ้นตามรัฐธรรมนูญแห่งราชอาณาจักรไทย พุทธศักราช 2560 เพื่อให้หน่วยงานของรัฐใช้เป็นหลักในการกำหนดประมวลจริยธรรมสำหรับเจ้าหน้าที่ของรัฐ ในหน่วยงานนั้น ๆ ซึ่งต้องไม่ต่ำกว่ามาตรฐานทางจริยธรรมดังกล่าว

เพื่อให้การดำเนินการจัดทำประมวลจริยธรรมตามพระราชบัญญัติมาตรฐานทางจริยธรรม พ.ศ.

2562 ให้เป็นไปด้วยความเรียบร้อย องค์การบริหารส่วนตำบลบงเหนือ จึงได้จัดรวบรวมตัวอย่าง

พฤติกรรมทางจริยธรรมที่เหมาะสมของเจ้าหน้าที่ของรัฐ สำหรับใช้เป็นคู่มือหรือกรอบแนวทางในการจัดทำประมวลจริยธรรมให้กับองค์กรกลางบริหารงานบุคคลและหน่วยงานของรัฐ โดยคณะทำงานในการประชุมครั้งที่1 /2566 เมื่อวันที่ 4 มกราคม 2566 มีมติเห็นชอบกับหลักการของมาตรฐานทางจริยธรรมและตัวอย่างพฤติกรรมสำหรับใช้เป็นคู่มือหรือกรอบแนวทางในการจัดทำประมวลจริยธรรมให้กับองค์กรกลางบริหารงานบุคคลและหน่วยงานของรัฐ

องค์การบริหารส่วนตำบลบ้านถ่อน หวังเป็นอย่างยิ่งว่า คู่มือคำอธิบายและตัวอย่างพฤติกรรมตาม

มาตรฐานทางจริยธรรมสำหรับเจ้าหน้าที่ของรัฐ จะเป็นประโยชน์ต่อองค์กร ซึ่งหากท่านได้พบข้อบกพร่อง

อันควรแก้ไข หรือประสงค์จะให้คำแนะนำเพื่อประโยชน์ต่อการดำเนินการในระยะต่อไป องค์การบริหาร

ส่วนตำบลบ้านถ่อนยินดีน้อมรับและขอขอบคุณมา ณ โอกาสนี้

**คณะทำงานองค์การบริหารส่วนตำบลบ้านถ่อน**

**มกราคม 2566**

**สารบัญ**

หน้า

มาตรฐานทางจริยธรรมเจ้าหน้าที่ของรัฐ

หลักการและเหตุผล ๑

คำอธิบายและตัวอย่างพฤติกรรมทางจริยธรรมตามมาตรฐานทางจริยธรรม ๕

**มาตรฐานทางจริยธรรมสำหรับเจ้าหน้าที่ของรัฐ**

**๑. หลักการและเหตุผล**

๑.๑ รัฐธรรมนูญแห่งราชอาณาจักรไทย พุทธศักราช ๒๕๖๐ มาตรา ๗๖ วรรคสามได้บัญญัติให้ “รัฐพึงจัดให้มีมาตรฐานทางจริยธรรม เพื่อให้หน่วยงานของรัฐใช้เป็นหลักในการกำหนดประมวลจริยธรรมสำหรับเจ้าหน้าที่ของรัฐในหน่วยงานนั้น ๆ ซึ่งต้องไม่ต่ำกว่ามาตรฐานทางจริยธรรมดังกล่าว” และมาตรา ๒๕๘ ข.(๔) บัญญัติให้ “ให้มีการปรับปรุงพัฒนาการบริหารงานบุคลากรภาครัฐเพื่อจูงใจให้ผู้มีความรู้ความสามารถอย่างแท้จริงเข้ามาทำงานในหน่วยงานของรัฐและสามารถเจริญก้าวหน้าได้ตามความสามารถ และผลสัมฤทธิ์ของงานของแต่ละบุคคล มีความซื่อสัตย์สุจริต กล้าตัดสินใจ และกระทำในสิ่งที่ถูกต้อง โดยคิดถึงประโยชน์ส่วนรวมมากกว่าประโยชน์ส่วนตัว มีความคิดสร้างสรรค์และคิดค้นนวัตกรรมใหม่ ๆ เพื่อให้การปฏิบัติราชการและ

การบริหารราชการแผ่นดินเป็นไปอย่างมีประสิทธิภาพ และมีมาตรการคุ้มครองป้องกันบุคลากรภาครัฐจากการใช้อำนาจโดยไม่เป็นธรรมของผู้บังคับบัญชา”

โดยคณะรัฐมนตรีในการประชุมเมื่อวันที่ ๑๓ กันยายน ๒๕๕๙ ได้มีมติมอบหมายให้รองนายกรัฐมนตรี (นายวิษณุ เครืองาม) กำกับดูแลหน่วยงานผู้รับผิดชอบการดำเนินการเตรียมการให้เป็นไปตามรัฐธรรมนูญฉบับใหม่โดยการจัดทำมาตรฐานทางคุณธรรมจริยธรรมบุคคลของหน่วยงานของรัฐตามรัฐธรรมนูญแห่งราชอาณาจักรไทย พุทธศักราช ๒๕๖๐ มาตรา ๗๖ วรรคสาม และมาตรา ๒๕๘ ข.(๔) ให้คณะกรรมการข้าราชการพลเรือน (ก.พ.) ร่วมกับองค์กรกลางบริหารงานบุคคลประเภทต่าง ๆ รับผิดชอบดำเนินการ

ก.พ.และองค์กรกลางบริหารงานบุคคลประเภทต่างๆ เห็นควรเสนอเป็นกฎหมายระดับพระราชบัญญัติเพื่อให้การดำเนินการขับเคลื่อนภารกิจด้านจริยธรรมภาครัฐมีสภาพบังคับเกิดประสิทธิภาพและเป็นมาตรฐานเดียวกัน โดยพระราชบัญญัติมาตรฐานทางจริยธรรม พ.ศ. ๒๕๖๒ ได้ประกาศในราชกิจจานุเบกษา เมื่อวันที่ ๑๖ เมษายน ๒๕๖๒ และให้มีผลใช้บังคับตั้งแต่วันที่ ๑๗ เมษายน ๒๕๖๒

สาระสำคัญของพระราชบัญญัติมาตรฐานทางจริยธรรม พ.ศ. ๒๕๖๒ ได้กําหนดให้ “มาตรฐานทางจริยธรรม” คือ หลักเกณฑ์การประพฤติปฏิบัติอย่างมีคุณธรรมของเจ้าหน้าที่ของรัฐ ประกอบด้วย

๑) ยึดมั่นในสถาบันหลักของประเทศ อันได้แก่ ชาติ ศาสนา พระมหากษัตริย์ และการปกครองระบอบประชาธิปไตยอันมีพระมหากษัตริย์ทรงเป็นประมุข

๒) ซื่อสัตย์สุจริตมีจิตสํานึกที่ดี และรับผิดชอบต่อหน้าที่

๓) กล้าตัดสินใจและกระทำในสิ่งที่ถูกต้องชอบธรรม

๔) คิดถึงประโยชน์ส่วนรวมมากกว่าประโยชน์ส่วนตัว และมีจิตสาธารณะ

๕) มุ่งผลสัมฤทธิ์ของงาน

๖) ปฏิบัติหน้าที่อย่างเป็นธรรมและไม่เลือกปฏิบัติ

๗) ดำรงตนเป็นแบบอย่างที่ดีและรักษาภาพลักษณ์ของทางราชการ

มาตรฐานทางจริยธรรมดังกล่าว องค์กรกลางบริหารงานบุคคลประเภทต่าง ๆจะต้องนําไปใช้เป็นหลักสำคัญในการจัดทำประมวลจริยธรรม และใช้เป็นหลักเกณฑ์ การประพฤติปฏิบัติตนในการปฏิบัติงาน การตัดสินความถูกผิด การปฏิบัติที่ควรหรือไม่ควรกระทำของเจ้าหน้าที่รัฐ ซึ่งจะทำให้ประมวลจริยธรรมที่จัดทำขึ้นมีความสอดคล้องและไม่ต่ำกว่ามาตรฐานทางจริยธรรมที่กฎหมายกำหนด ซึ่งคณะรัฐมนตรีในการประชุมเมื่อวันที่ ๒๘ สิงหาคม ๒๕๖๑ ได้มีมติอนุมัติหลักการของพระราชบัญญัติมาตรฐานทางจริยธรรม พ.ศ. ๒๕๖๒ ดังนี้

๑) กำหนดมาตรฐานทางจริยธรรมสำหรับ “เจ้าหน้าที่ของรัฐ”

๒) กําหนดให้มีคณะกรรมการมาตรฐานทางจริยธรรม (ก.ม.จ.) ประกอบด้วย

นายก..../....

-2-

นายกรัฐมนตรีหรือรองนายกรัฐมนตรีที่นายกรัฐมนตรีมอบหมายเป็นประธาน ผู้แทน ก.พ. เป็นรองประธาน ผู้แทนองค์กรกลางบริหารงานบุคคลนอกจาก ก.พ. ผู้แทน ก.พ.ร. ผู้แทนศูนย์คุณธรรม(องค์การมหาชน) และให้มีกรรมการผู้ทรงคุณวุฒิ จำนวนไม่เกินห้าคน และให้เลขาธิการ ก.พ.เป็นกรรมการและเลขานุการโดยตำแหน่ง

๓) ก.ม.จ. มีอำนาจหน้าที่เสนอแนะและให้คำปรึกษาแก่คณะรัฐมนตรี เกี่ยวกับนโยบายและ

ยุทธศาสตร์การขับเคลื่อนและการส่งเสริมจริยธรรมภาครัฐ ให้คำปรึกษาแก่องค์กรกลางการบริหารงานบุคคลในการจัดทำและปรับปรุงประมวลจริยธรรม กำหนดหลักเกณฑ์การนําจริยธรรมไปใช้ในกระบวนการบริหารทรัพยากรบุคคล รวมถึงวินิจฉัย ตีความ หรือให้ความเห็นในเรื่องที่ขัดแย้งกับมาตรฐานทางจริยธรรม ตลอดจนกำกับ ติดตาม และประเมินผลการดำเนินการตามมาตรฐานทางจริยธรรม

๔) กําหนดให้องค์กรกลางบริหารงานบุคคลของเจ้าหน้าที่ของรัฐแต่ละประเภทซึ่งรวมถึง

คณะกรรมการอื่นที่ทำหน้าที่องค์กรกลางบริหารงานบุคคลของเจ้าหน้าที่ของรัฐ กำหนดประมวลจริยธรรมสำหรับเจ้าหน้าที่ของรัฐประเภทนั้น และให้มีกลไกขับเคลื่อนองค์กรกระบวนการและวิธีการในการรักษาจริยธรรมของเจ้าหน้าที่ของรัฐ

๕) กําหนดให้หน่วยงานของรัฐนําพฤติกรรมในการรักษาจริยธรรมไปใช้ในกระบวนการ

บริหารงานบุคคล เพื่อให้การขับเคลื่อนมาตรฐานทางจริยธรรมเกิดผลในทางปฏิบัติอย่างเป็นรูปธรรม

๑.๒ พระราชบัญญัติมาตรฐานทางจริยธรรม พ.ศ. ๒๕๖๒ ได้บัญญัติเกี่ยวกับมาตรฐาน

ทางจริยธรรมและการจัดทำประมวลจริยธรรม ดังนี้

มาตรา ๕ มาตรฐานทางจริยธรรม คือ หลักเกณฑ์การประพฤติปฏิบัติของเจ้าหน้าที่ของรัฐ ซึ่ง

จะต้องประกอบด้วย

1. ยึดมั่นในสถาบันหลักของประเทศ อันได้แก่ ชาติ ศาสนา พระมหากษัตริย์และการ

ปกครองระบอบประชาธิปไตยอันมีพระมหากษัตริย์ทรงเป็นประมุข

(๒) ซื่อสัตย์สุจริต มีจิตสํานึกที่ดี และรับผิดชอบต่อหน้าที่

(๓) กล้าตัดสินใจและกระทำในสิ่งที่ถูกต้องชอบธรรม

(๔) คิดถึงประโยชน์ส่วนรวมมากกว่าประโยชน์ส่วนตัว และมีจิตสาธารณะ

(๕) มุ่งผลสัมฤทธิ์ของงาน

(๖) ปฏิบัติหน้าที่อย่างเป็นธรรมและไม่เลือกปฏิบัติ

(๗) ดำรงตนเป็นแบบอย่างที่ดีและรักษาภาพลักษณ์ของทางราชการ

มาตรฐานทางจริยธรรมตามวรรคหนึ่ง ให้ใช้เป็นหลักสำคัญในการจัดทำประมวลจริยธรรมของหน่วยงานของรัฐที่จะกำหนดเป็นหลักเกณฑ์ในการปฏิบัติตนของเจ้าหน้าที่ของรัฐเกี่ยวกับสภาพคุณงามความดีที่เจ้าหน้าที่ของรัฐต้องยึดถือสำหรับการปฏิบัติงาน การตัดสินความถูกผิด การปฏิบัติที่ควรกระทำหรือไม่ควรกระทำ ตลอดจนการดำรงตนในการกระทำความดีและละเว้นความชั่ว

มาตรา ๖ ให้องค์กรกลางบริหารงานบุคคลของหน่วยงานของรัฐมีหน้าที่จัดทำประมวลจริยธรรมสำหรับเจ้าหน้าที่ของรัฐที่อยู่ในความรับผิดชอบ ในกรณีที่เป็นเจ้าหน้าที่ของรัฐซึ่งไม่มีองค์กรกลางบริหารงานบุคคลที่รับผิดชอบให้องค์กรต่อไปนี้เป็นผู้จัดทําประมวลจริยธรรม

1. คณะรัฐมนตรี…../……

-3-

(๑) คณะรัฐมนตรี สำหรับข้าราชการการเมือง

(๒) สภากลาโหม สำหรับข้าราชการทหารและข้าราชการพลเรือนกลาโหม

(๓) สำนักงานคณะกรรมการนโยบายรัฐวิสาหกิจ สำหรับผู้บริหารและพนักงานรัฐวิสาหกิจ

(๔) คณะกรรมการพัฒนาและส่งเสริมองค์การมหาชน สำหรับผู้บริหาร เจ้าหน้าที่และผู้ปฏิบัติงานขององค์การมหาชนในกรณีที่มีปัญหาว่าองค์กรใดเป็นผู้จัดทําประมวลจริยธรรมสำหรับเจ้าหน้าที่ของรัฐประเภทใด ให้ ก.ม.จ. เป็นผู้มีอำนาจวินิจฉัย

ทั้งนี้ หน่วยงานของรัฐอาจจัดทำข้อกําหนดจริยธรรมเพื่อใช้บังคับกับเจ้าหน้าที่ของรัฐในหน่วยงานนั้นเพิ่มเติมจากประมวลจริยธรรมให้เหมาะสมแก่ภารกิจที่มีลักษณะเฉพาะของหน่วยงานของรัฐนั้นด้วยก็ได้ การจัดทำประมวลจริยธรรมและข้อกําหนดจริยธรรมของหน่วยงานของรัฐ ต้องเป็นไปตามหลักเกณฑ์ที่ ก.ม.จ. กำหนดตามมาตรา ๑๔ ด้วย

มาตรา ๑๔ เพื่อให้การดำเนินการจัดทำประมวลจริยธรรมและข้อกําหนดจริยธรรมตามมาตรา ๖ เป็นไปด้วยความเรียบร้อยและสอดคล้องกับมาตรฐานทางจริยธรรม และเพื่อประโยชน์ในการดำเนินการตามหน้าที่และอำนาจตามมาตรา ๑๓ ให้ ก.ม.จ. มีอำนาจกำหนดหลักเกณฑ์เป็นระเบียบ คู่มือ หรือแนวทางปฏิบัติเพื่อให้องค์กรกลางบริหารงานบุคคล องค์กรตามมาตรา ๖ วรรคสอง และหน่วยงานของรัฐ ใช้เป็นหลักเกณฑ์สำหรับการจัดทำประมวลจริยธรรมและข้อกําหนดจริยธรรม รวมทั้งการกำหนดกระบวนการรักษาจริยธรรมของเจ้าหน้าที่ของรัฐในการนี้ ให้ ก.ม.จ. มีหน้าที่ให้คำแนะนําแก่องค์กรกลางบริหารงานบุคคล องค์กรตาม

มาตรา ๖ วรรคสอง และหน่วยงานของรัฐในการปฏิบัติตามพระราชบัญญัตินี้

-4-

**คำอธิบายและตัวอย่างพฤติกรรมตามมาตรฐานทางจริยธรรม**

**มาตรฐานทางจริยธรรม ข้อที่ ๑**

**ยึดมั่นในสถาบันหลักของประเทศ อันได้แก่ ชาติ ศาสนา พระมหากษัตริย์**

**และการปกครองระบอบประชาธิปไตยอันมีพระมหากษัตริย์ทรงเป็นประมุข**

|  |  |
| --- | --- |
| **คำอธิบาย** | **ตัวอย่างพฤติกรรมตามมาตรฐานทางจริยธรรม** |
| **หลักการ**  ส่งเสริม สนับสนุน.และพิทักษ์รักษาสถาบันหลัก  ของประเทศ โดยการรักษาผลประโยชน์และ  ชื่อเสียงของประเทศชาติ การปฏิบัติตาม  หลักศาสนา การเทิดทูนรักษาไว้ซึ่งสถาบัน  พระมหากษัตริย์ รวมทั้งปฏิบัติตามรัฐธรรมนูญ  และกฎหมาย  **คำอธิบาย**  **ยึดมั่น** หมายถึง ก. ยึดถืออย่างมั่นคง  ไม่เปลี่ยนแปลงง่าย ๆ เช่น ยึดมั่นในหลักการ  ยึดมั่นในตัวบุคคล  **ส่งเสริม** หมายถึง ก. เกื้อหนุน ช่วยเหลือ  สนับสนุนให้ดีขึ้น  **สนับสนุน** หมายถึง ก. ส่งเสริม ช่วยเหลือ  อุปการะ  **พิทักษ์**หมายถึง ก. ดูแลคุ้มครอง  รักษา หมายถึง ก. ระวัง เช่น รักษาสุขภาพ ดูแล  เช่น รักษาทรัพย์สมบัติ, ป้องกัน เช่น รักษา  บ้านเมือง สงวนไว้ เช่น รักษาไมตรี  **เทิดทูน** หมายถึง ก. ยกย่อง เชิดชูไว้เป็นที่  เคารพ  **ต่อต้าน** หมายถึง ก. ปะทะไว้ต้านทานไว้สู้รบ  ป้องกันไว้  **ปฏิปักษ์** หมายถึง  (๑) น. ฝ่ายตรงกันข้าม, ข้าศึก, ศัตรู  (๒) ว. ที่ตรงกันข้าม เช่น ฝ่ายปฏิปักษ์ | **ยึดมั่นในสถาบันหลักของประเทศฯ เช่น**  ๑. แสดงออกถึงความภูมิใจในชาติ และยึดถือ  ผลประโยชน์ของประเทศชาติเป็นสําคัญ  ๒. ปกป้อง ดูแลผลประโยชน์และความมั่นคง  ของ ประเทศชาติ  ๓. ยึดมั่นและพิทักษ์รักษาไว้ซึ่งเอกราชและ  อธิปไตยของชาติให้คงอยู่อย่างมีเกียรติภูมิ  ๔. ไม่แสดงออกในลักษณะการดูหมิ่น เหยียด  หยาม หรือไม่กระทําการอันเป็นการทําลาย  ความมั่นคงของชาติ รวมทั้งไม่กระทําการอัน  เป็นการให้ร้ายหรือก่อให้เกิดความเสื่อมเสียต่อ  ภาพลักษณ์ของประเทศ  ๕. ปฏิบัติตามหลักศาสนาที่ตนนับถือ และ  เคารพในความแตกต่างของการนับถือศาสนา  ๖. ประพฤติปฏิบัติตนอยู่ในกรอบศีลธรรมอันดี  ๗. ยกย่อง เชิดชู สถาบันพระมหากษัตริย์  ๘. ไม่แสดงการต่อต้าน หรือกระทําการอันอาจ  เป็นปฏิปักษ์ต่อการปกครองระบอบประชาธิปไตย  อันมีพระมหากษัตริย์ทรงเป็นประมุข |

-5-

**มาตรฐานทางจริยธรรม ข้อที่ ๒**

**ซื่อสัตย์สุจริต มีจิตสํานึกที่ดี และรับผิดชอบต่อหน้าที่**

|  |  |
| --- | --- |
| **คำอธิบาย** | **ตัวอย่างพฤติกรรมตามมาตรฐานทางจริยธรรม** |
| ปฏิบัติหน้าที่อย่างตรงไปตรงมาตามกฎหมาย  และตามทํานองคลองธรรม มีจิตสํานึกที่ดี  โดยมีความสุจริตใจเป็นที่ตั้ง และมีความพร้อมรับ  การตรวจสอบและรับผลจากการกระทำของตน  **คำอธิบาย**  **ซื่อสัตย์**หมายถึง ก. ประพฤติตรงและจริงใจ  ไม่คิดคดทรยศ ไม่คดโกงและไม่หลอกลวง  ความซื่อสัตย์ (วิกิพีเดีย ๑๘ ก.ค. ๒๕๖๒)  หมายถึง แง่มุมหนึ่งของศีลธรรม แสดงถึง  คุณลักษณะทางบวกและคุณธรรม เช่น  ความซื่อสัตย์สุจริต ความจริงใจ และความตรงไป  ตรงมา พร้อมด้วยความประพฤติตรง ตลอดจน  การงดเว้นการโกหก การคดโกง หรือการลักขโมย  เป็นต้น ยิ่งไปกว่านั้น ความซื่อสัตย์ยังหมายถึง  ความน่าไว้วางใจ ความภักดี ความเป็นธรรมและ  ความบริสุทธิ์ใจอีกด้วย  **ความซื่อสัตย์** (โครงการศึกษาและพัฒนาแบบ  ประเมินจริยธรรมข้าราชการพลเรือน, สำนักงาน  ก.พ., ๒๕๕๗) หมายถึง การปฏิบัติให้ถูกต้อง  ตามกฎหมาย กฎข้อบังคับทั้งหลาย ไม่คดโกง ไม่  ลักขโมย ไม่เอาของหลวงมาเป็นของตน แต่ความ  ซื่อสัตย์ต่อกฎระเบียบหรือข้อบังคับเท่านั้นอาจ  ไม่เพียงพอ นักการเมืองและเจ้าหน้าที่ของรัฐต้อง  มีจิตสํานึกของความซื่อสัตย์อยู่ตลอดเวลา  ไม่หาทางตีความกฎหมายหรือข้อบังคับให้ตนเอง  สามารถคอร์รัปชันได้  สุจริต หมายถึง น. ความประพฤติชอบ  สุจริตใจ หมายถึง ว. บริสุทธิ์ใจ จริงใจ เช่น  เขาช่วยเหลือเด็กคนนั้นด้วยความสุจริตใจ ไม่ได้  หวังสิ่งตอบแทน  มโนสุจริต หมายถึง น.ความประพฤติชอบทางใจ  มี ๓ อย่าง ได้แก่ ความไม่โลภอยากได้ของ  ของผู้อื่น ๑ ความไม่พยาบาท ๑ ความเห็นถูก  ตามทํานองคลองธรรม ๑ | ซื่อสัตย์สุจริต มีจิตสํานึกที่ดี และรับผิดชอบ  ต่อหน้าที่ เช่น  ๑. ปฏิบัติหน้าที่ด้วยความจริงใจ ตรงไปตรงมา  ไม่กระทำการแสวงหาประโยชน์โดยมิชอบ  ในงานหรืออาชีพของตน  ๒. ตรงต่อเวลาทั้งการมาปฏิบัติหน้าที่และ  การนัดหมาย  ๓. ปฏิบัติหน้าที่ด้วยความรอบคอบ ถูกต้อง  รวดเร็ว เต็มกําลังความสามารถ  ๔. กล้ารับผิดชอบในความผิดพลาดที่เกิดขึ้นจาก  การปฏิบัติหน้าที่ และพร้อมรับการตรวจสอบ  รวมถึงรับผิดชอบต่อผลการกระทำของตนเอง  อธิบายสิ่งที่ตนได้ปฏิบัติอย่างมีเหตุผลและ  ชอบธรรม กล้ายอมรับผลดีและผลเสียที่เกิดจากการกระทำของตนเอง  ๕. มีจิตสํานึกต่อการปฏิบัติหน้าที่ที่ได้รับ  มอบหมายอย่างเต็มความสามารถ โดยคำนึงถึง  ประโยชน์ของทางราชการและประชาชน และ  พร้อมที่จะรับผิดเมื่อทำงานผิดพลาดและยินดีแก้ไข  ๖. ปฏิบัติหน้าที่ด้วยความรับผิดชอบต่อสังคม  สิ่งแวดล้อม และคํานึงถึงหลักสากลในการ  ปฏิบัติตามหลักสิทธิมนุษยชนในงานของตน  เช่น เข้าร่วมกิจกรรมที่เป็นประโยชน์ต่อสังคม  และประเทศชาติ โดยไม่ก่อให้เกิดผลเสียต่อ  องค์กรที่สังกัด  ๗. อดทนหรือยับยั้งชั่งใจต่อผลประโยชน์  ที่เย้ายวน โดยคํานึงถึงเกียรติและศักดิ์ศรี  ๘. ไม่นําข้อมูลสําคัญหรือข้อมูลความลับ  ของหน่วยงานและของทางราชการไปใช้เพื่อ  การแสวงหาผลประโยชน์ส่วนตนหรือพวกพ้อง  ๙. ยอมรับฟังความคิดเห็นของผู้อื่นและพร้อมที่จะแก้ไขหรือปรับปรุงเมื่อพบข้อผิดพลาด  โดยเร็วที่สุด |

-6-

|  |  |
| --- | --- |
| **คำอธิบาย** | **ตัวอย่างพฤติกรรมตามมาตรฐานทางจริยธรรม** |
| จิตสํานึก หมายถึง น. ภาวะที่จิตตื่นและรู้ตัว  สามารถตอบสนองต่อสิ่งเร้าจากประสาทสัมผัส  ทั้ง ๕ คือ รูป เสียง กลิ่น รส และสิ่งที่สัมผัสได้  ด้วยกาย  รับผิดชอบ หมายถึง ก. ยอมรับผลทั้งที่ดีและไม่ดี  ในกิจการที่ตนได้ทำลงไปหรือที่อยู่ในความดูแล  ของตน เช่น สมุห์บัญชีรับผิดชอบเรื่องเกี่ยวกับ  การเงิน  ความรับผิดชอบ (โครงการศึกษาและพัฒนาแบบ  ประเมินจริยธรรมข้าราชการพลเรือน, สำนักงาน  ก.พ., ๒๕๕๗) หมายถึง ความรับรู้หรือความตระหนักในภาระหน้าที่ของตนว่ามีอะไรบ้างมีขอบเขตมากน้อยเพียงใด และถ้ามีความผิดพลาดเกิดขึ้นก็จะต้องยอมรับผิดความพร้อมรับผิด (คู่มืออบรมวิทยากรการป้องกันทุจริต โครงการเสริมสร้างคุณธรรมจริยธรรมและธรรมาภิบาลในสถานศึกษา  “ป้องกันการทุจริต”, สพฐ. และสำนักงาน  ป.ป.ช.) หมายถึง การปฏิบัติหน้าที่ของเจ้าหน้าที่  ของรัฐหน่วยงาน ซึ่งยึดหลักด้านคุณธรรมจริยธรรม โดยคำนึงถึงความถูกต้องตามกฎหมายจรรยาบรรณวิชาชีพอย่างมีประสิทธิภาพ เป็นที่ยอมรับและเชื่อถือจากผู้รับบริการหรือผู้มีส่วนได้ส่วนเสียที่แสดงถึงความพยายามในการปฏิบัติหน้าที่อย่างเต็มความสามารถพฤติกรรมตามค่านิยมซื่อสัตย์รับผิดชอบ(รายงานการวิจัย กรณีศึกษาบุคคลตัวอย่างและเครื่องชี้วัดเพื่อนําไปสู่การพัฒนาพฤติกรรมข้าราชการยุคใหม่, ส**ำ**นักงาน ก.พ., ๒๕๔๗)หมายถึง การที่ข้าราชการปฏิบัติหน้าที่อย่างเต็มความสามารถด้วยการทุ่มเทกําลังกาย สติปัญญา  และเวลาให้แก่ทางราชการ ปฏิบัติงานได้สำเร็จ  ตรงตามกําหนดเวลา และตรงตามการนัดหมาย  มีความเสียสละในการปฏิบัติงานที่บางครั้งอาจ  ต้องปฏิบัตินอกเหนือจากหน้าที่หรือเวลาราชการ  ทั้งนี้ เพื่อผลประโยชน์ของทางราชการหรือ  ประชาชน ไม่นําทรัพยากรของทางราชการมาใช้  เป็นของส่วนตัว และแสดงพฤติกรรมที่คงไว้  ซึ่งเกียรติของข้าราชการ โดยไม่โอนอ่อนต่อความ  ทุจริต หรือผู้มีอิทธิพล | ๑๐. ให้ค**ำ**ปรึกษาแนะนําผู้อื่นด้วยความซื่อสัตย์  ตรงไปตรงมา และให้ข้อมูลรายละเอียดที่สมบูรณ์ครบถ้วน เพียงพอ  ๑๑. ไม่ใช้เวลาและทรัพยากรของทางราชการ  เพื่อไปท**ำ**งานภายนอกให้ผลประโยชน์กับตนเองและครอบครัว  ๑๒. ระมัดระวัง ใส่ใจในการปฏิบัติงานเพื่อ  รักษาทรัพย์สินสาธารณะ และสิ่งแวดล้อม  ๑๓. ไม่ลอกหรือนําผลงานของผู้อื่นมาใช้เป็น  ของตนเองโดยมิได้ระบุแหล่งที่มา รวมทั้งการไม่ใช้สิ่งของ วัสดุอุปกรณ์ หรือซอฟต์แวร์ที่เป็นการละเมิดลิขสิทธิ์หรือผิดกฎหมาย  ๑๔. ไม่เลี่ยงหรือปฏิเสธความรับผิดชอบ  ไม่กล่าวโทษผู้อื่นเมื่อเกิดข้อผิดพลาด  ๑๕. ปฏิบัติงานด้วยความรอบคอบ ใส่ใจ  ระมัดระวัง ถูกต้อง รักษาผลประโยชน์สาธารณะ  อย่างเต็มความสามารถ |

-7-

**มาตรฐานทางจริยธรรม ข้อที่ ๓**

**กล้าตัดสินใจและกระทำในสิ่งที่ถูกต้องชอบธรรม**

|  |  |
| --- | --- |
| **คำอธิบาย** | **ตัวอย่างพฤติกรรมตามมาตรฐานทางจริยธรรม** |
| **หลักการ**  กล้าตัดสินใจและยกย่องผู้ที่ท**ำ**ในสิ่งที่ถูกต้อง  ชอบธรรม และกล้าแสดงความคิดเห็น คัดค้าน  หรือเสนอให้มีการลงโทษผู้ที่ท**ำ**สิ่งที่ไม่ถูกต้อง  รวมทั้งไม่ยอมกระท**ำ**ในสิ่งที่ไม่เหมาะสมเพียง  เพื่อรักษาประโยชน์หรือสถานภาพของตนเอง  **คำอธิบาย**  กล้า หมายถึง ก. ไม่กลัว, ไม่ครั่นคร้าม  ถูกต้อง หมายถึง ก. ไม่ผิด เช่น คําตอบถูกต้อง  ชอบธรรม หมายถึง ว. ถูกตามหลักธรรม  ถูกตามนิตินัย  ชอบ หมายถึง  (๑) ก. ถูกต้อง เช่น คิดชอบ ชอบแล้ว  (๒) ก. เหมาะ เช่น ชอบด้วยกาลเทศะ  (๓) ก. มีสิทธิ์ เช่น ชอบที่จะทำได้  ทํานอง หมายถึง น. ทาง, แบบ, แบบอย่าง,  เช่น ทํานองคลองธรรม ทํานองเดียวกัน  คลองธรรม (คู่มือการกำหนดสมรรถนะ  ในราชการพลเรือน: คู่มือสมรรถนะหลัก,  สำนักงาน ก.พ., ๒๕๕๓) หมายถึง การยึดมั่น  ในความถูกต้องชอบธรรม และจริยธรรม  การยึดมั่นในความถูกต้องชอบธรรม และ  จริยธรรม (คู่มือการกำหนดสมรรถนะใน  ราชการพลเรือน: คู่มือสมรรถนะหลัก,  สำนักงาน ก.พ., ๒๕๕๓) หมายถึง การดำรงตน  และการประพฤติปฏิบัติตนในวิถีแห่งความดีงาม  ความถูกต้อง ทั้งในกรอบของกฎหมาย  คุณธรรม จริยธรรม และจรรยาบรรณแห่ง  วิชาชีพ เพื่อภาพลักษณ์ ศักดิ์ศรี ชื่อเสียง และ  เกียรติยศของความเป็นข้าราชการทีดี  พฤติกรรมตามค่านิยมกล้ายืนหยัดทำในสิ่งที่  ถูกต้อง (รายงานการวิจัย กรณีศึกษาบุคคล  ตัวอย่างและเครื่องชี้วัดเพื่อนําไปสู่การพัฒนา  พฤติกรรมข้าราชการยุคใหม่, สำนักงาน ก.พ.,  ๒๕๔๗) หมายถึง การปฏิบัติหน้าที่ของ  ข้าราชการที่กล้าต้านทานกับอิทธิพลหรือ | **กล้ายืนหยัดทำในสิ่งที่ถูกต้องชอบธรรม เช่น**  ๑. ปฏิบัติหน้าที่ให้ถูกต้อง ชอบธรรม  ๒. รับผิดชอบต่อผลการกระทำของตนเอง อธิบาย  สิ่งที่ตนได้ปฏิบัติอย่างมีเหตุผลและชอบธรรม  กล้ายอมรับผลดี และผลเสียที่เกิดจากการกระทำ  ของตนเอง  ๓. กล้าแจ้งเหตุหรือร้องเรียนเมื่อพบเห็น  การกระทำผิด แม้ผู้กระทำผิดจะเป็นเพื่อน  ร่วมงาน หรือผู้บังคับบัญชาในหน่วยงานเดียวกัน  ๔. เปิดเผยการทุจริตที่พบเห็นหรือรายงาน  การทุจริตประพฤติมิชอบต่อผู้บังคับบัญชาหรือ  ผู้มีหน้าที่รับผิดชอบโดยไม่ปล่อยปละละเลย  ๕. ให้ความช่วยเหลือประชาชนที่ถูกละเมิดหรือ  ได้รับการปฏิบัติที่ไม่เป็นธรรม  ๖. ไม่หลีกเลี่ยงกฎหมายหรือใช้ช่องว่างทาง  กฎหมายเพื่อเอื้อประโยชน์ให้แก่ตนเองหรือผู้อื่น  ๗. ปฏิบัติงานตามหลักวิชา ตามหลักการ และ  จรรยาบรรณ โดยไม่ประนีประนอมกับความเลว  ไม่หวั่นเกรงต่อการข่มขู่หรืออิทธิพลใด ๆ  ๘. ให้รางวัลแก่ผู้กระทำความดี และกล้าลงโทษ  ผู้กระทำผิดอย่างเหมาะสม เป็นธรรม  ๙. ไม่ใช้ระบบคอมพิวเตอร์ของสำนักงาน  ในการเผยแพร่ข้อมูลที่ไม่เหมาะสมในทางศีลธรรม ขนบธรรมเนียม และจารีตประเพณี  หรือละเมิดกฎหมาย เช่น การสร้างความเสียหาย  แก่ชื่อเสียง และทรัพย์สิน การมีไว้ซึ่งสื่อลามก  อนาจาร การส่งต่อจดหมายอิเล็กทรอนิกส์ที่เป็น  การรบกวน สร้างความรําคาญหรือเป็นการโฆษณา  สินค้า ธุรกิจและบริการ นอกเหนือจากที่ราชการ  กำหนด รวมถึงการใช้คอมพิวเตอร์หรือสื่อที่ไม่  เหมาะสมขณะทำงาน เช่น การเล่นพนันออนไลน์  การเข้าเว็บไซต์ที่ไม่เหมาะสม หรือดูหนังออนไลน์  ๑๐. ใช้ดุลพินิจอย่างมีเหตุมีผลในการตัดสินใจ  กระทำหรือไม่กระทำด้วยความสุจริตใจ  เพื่อประโยชน์ของส่วนรวมหรือประชาชน  เป็นสำคัญ |

**-8-**

|  |  |
| --- | --- |
| **คำอธิบาย** | **ตัวอย่างพฤติกรรมตามมาตรฐานทางจริยธรรม** |
| ผลประโยชน์ทั้งที่มาจากภายในหน่วยงานเอง  หรือจากภายนอกที่จะทำให้ข้าราชการผู้นั้น  ปฏิบัติไม่ถูกต้องตามระเบียบกฎเกณฑ์  หรือหลักจรรยาบรรณวิชาชีพของตน ทั้งกล้าที่  จะพูดและกระทำเพื่อรักษาผลประโยชน์ของ  ทางราชการ เมื่อพบเห็นการกระทำที่ไม่ถูกต้อง  และพยายามหลีกเลี่ยงไปจากสถานการณ์  ที่เสี่ยงต่อการกระทำผิด ซึ่งรวมถึงการหาความ  ช่วยเหลือจากผู้มีอำนาจกว่าเพื่อป้องกันไม่ให้  เกิดสถานการณ์ที่ไม่ถูกต้องขึ้น | **กล้าคัดค้านในสิ่งที่ไม่ถูกต้องไม่ชอบธรรม เช่น**  ๑. ไม่ทำผิดระเบียบ กฎหมาย แม้ผู้บังคับบัญชา  จะสั่งให้ทำในสิ่งที่ไม่ถูกต้องก็กล้าที่จะคัดค้าน  ตรวจสอบตามกระบวนการ  ๒. บันทึกการคัดค้านการดำเนินการที่ไม่ถูกต้องไว้  ในรายงานการประชุมหรือในการเสนอเรื่องแล้วแต่กรณี |

**มาตรฐานทางจริยธรรม ข้อที่ ๔**

**คิดถึงประโยชน์ส่วนรวมมากกว่าประโยชน์ส่วนตัว และมีจิตสาธารณะ**

|  |  |
| --- | --- |
| **คำอธิบาย** | **ตัวอย่างพฤติกรรมตามมาตรฐานทางจริยธรรม** |
| **หลักการ**  คิดถึงประโยชน์ของส่วนรวมเป็นที่ตั้ง มีความ  เสียสละ และมีจิตสาธารณะในการปฏิบัติหน้าที่  รวมทั้งไม่กระท**ำ**การอันมีลักษณะเป็นการขัดกัน  ระหว่างประโยชน์ส่วนบุคคลและประโยชน์ส่วนรวม  **คำอธิบาย**  คิดถึง หมายถึง ก. นึกถึง นึกถึงด้วยใจผูกพัน  ประโยชน์ส่วนรวม (วิกิพจนานุกรม ๒๒ ก.ค.๒๕๖๒) หมายถึง  (๑) น. สิ่งที่เป็นผลดีแก่คนส่วนใหญ่ในกลุ่ม หนึ่ง,  ภาวะที่เกิดผลดีเช่นนั้น  (๒) น. สิ่งที่เป็นผลดีแก่ประชาชนส่วนใหญ่,  ภาวะที่เกิดผลดีเช่นนั้น  (๓) น. (กฎหมาย) ประโยชน์อันเกิดจากการ  จัดทำบริการสาธารณะหรือการจัดให้มีสิ่ง  สาธารณูปโภค, ภาวะที่เกิดประโยชน์เช่นนั้น  (๔) น. (กฎหมาย, ไทย) ประโยชน์ต่อสาธารณะ  หรือประโยชน์อันเกิดจากการจัดทำบริการ  สาธารณะหรือการจัดให้มีสิ่งสาธารณูปโภค หรือ  ประโยชน์อื่นใดที่เกิดจากการดำเนินการหรือ  การกระทำซึ่งมีลักษณะเป็นการส่งเสริมหรือสนับสนุนประชาชนเป็นส่วนรวม | คิดถึงประโยชน์ส่วนรวมมากกว่าประโยชน์ส่วนตัว  และมีจิตสาธารณะ เช่น  ๑. สามารถแยกเรื่องส่วนตัวออกจากหน้าที่การงาน  ไม่แสวงหาประโยชน์โดยมิชอบจากตำแหน่งหน้าที่  เช่น ไม่ใช้ความสนิทส่วนตัว ปูนบําเหน็จพิเศษแก่  ผู้ใต้บังคับบัญชา  ๒. ไม่เอาประโยชน์ส่วนตนมาทําให้ประโยชส่วนรวม  ต้องเสียไป เช่น ปฏิบัติงานตามอํานาจหน้าที่โดยไม่  ดําเนินการอันจะเป็นการสร้างการผูกมัดหรือรับว่า  จะดําเนินการในเรื่องที่อยู่นอกเหนืออํานาจหน้าที่ของตนโดยจงใจ  ๓. มีจิตสํานึกในการใช้ทรัพย์สิน บุคลากร และเวลา  ของหน่วยงานอย่างคุ้มค่าและเป็นประโยชน์ต่อ  ส่วนรวมในงานและอาชีพของตน  ๔. มีจิตสาธารณะ จิตอาสา อุทิศตนปฏิบัติหน้าที่  โดยคิดถึงความผาสุกและประโยชน์ส่วนรวมของ  ประชาชน  ๕. ปฏิบัติตามมาตรการทางกฎหมายเกี่ยวกับ  ผลประโยชน์ทับซ้อน คู่มือ แนวทางการจัดการ  ผลประโยชน์ทับซ้อนของหน่วยงานของตน  ๖. หลีกเลี่ยงไม่เข้าไปอยู่ในสถานการณ์ที่จะได้  ประโยชน์จากการปฏิบัติหน้าที่ของตน |

-9-

|  |  |
| --- | --- |
| **คำอธิบาย** | **ตัวอย่างพฤติกรรมตามมาตรฐานทางจริยธรรม** |
| **ประโยชน์ส่วนรวม** (หลักสูตรต้านทุจริตศึกษา :  การคิดแยกแยะระหว่างผลประโยชน์ส่วนตนกับ  ผลประโยชน์ส่วนรวม, ดร.ดำรงค์ ชลสุข, ๒๕๖๑)  หมายถึง หรือผลประโยชน์สาธารณะ ประโยชน์  ของชุมชนโดยรวม ไม่ใช่ผลรวมของประโยชน์ของ  ปัจเจกบุคคล และไม่ใช่ผลประโยชน์ของกลุ่มชน  ประโยชน์ส่วนตัว (หลักสูตรต้านทุจริตศึกษา :  การคิดแยกแยะระหว่างผลประโยชน์ส่วนตนกับ  ผลประโยชน์ส่วนรวม, ดร.ดำรงค์ ชลสุข, ๒๕๖๑)  หมายถึง ผลประโยชน์ที่บุคคลได้รับ โดยอาศัย  ต**ำ**แหน่งหน้าที่ของตนหาผลประโยชน์จากบุคคล  หรือกลุ่มบุคคล มีทั้งที่เกี่ยวกับเงินทองและไม่ได้  เกี่ยวกับเงินทอง เช่น ที่ดิน หุ้น ต**ำ**แหน่ง หน้าที่  สัมปทาน ส่วนลด ของขวัญ หรือสิ่งที่แสดงน้ำใจ  ไมตรีอื่น ๆ การลำเอียง การเลือกปฏิบัติ เป็นต้น  ผลประโยชน์ส่วนตน (คู่มือป้องกันผลประโยชน์  ทับซ้อน, สำนักงานปลัดกระทรวงการคลัง,  ๒๕๖๐) หมายถึง ผลประโยชน์ส่วนบุคคล  ซึ่งผลประโยชน์นี้อาจเป็นตัวเงินหรือทรัพย์สิน  อื่น ๆ รวมถึงผลประโยชน์ในรูปแบบอื่น ๆ ที่ทำ  ให้ผู้ได้รับพึงพอใจ  **ผลประโยชน์ทับซ้อน** (ชุดความรู้การเฝ้าระวัง  การทุจริตของหน่วยงานภาครัฐ, ส**ำ**นักงาน  ป.ป.ช.) หมายถึง การที่เจ้าหน้าที่ของรัฐกระทำ  การใด ๆ ตามอ**ำ**นาจหน้าที่เพื่อประโยชน์ส่วนรวม  แต่กลับเข้าไปมีส่วนได้ส่วนเสียกับกิจกรรมหรือ  การดำเนินการที่เอื้อผลประโยชน์ให้กับตนหรือ  พวกพ้อง ทำให้การใช้อำนาจหน้าที่เป็นไปโดย  ไม่สุจริต ก่อให้เกิดผลเสียต่อภาครัฐ  ผลประโยชน์ทับซ้อน (คู่มือการพัฒนาและ  ส่งเสริมการปฏิบัติตามมาตรฐานทางจริยธรรม  ข้าราชการพลเรือน,สำนักงาน ก.พ., ๒๕๕๔)  หมายถึง สถานการณ์หรือการกระทำของบุคคล  ไม่ว่าจะเป็นนักการเมือง ข้าราชการ พนักงาน  บริษัท หรือผู้บริหารมีผลประโยชน์ส่วนตน  เข้ามาเกี่ยวข้องจนส่งผลกระทบต่อการตัดสินใจ  หรือการปฏิบัติหน้าที่ในตำแหน่งนั้นรับผิดชอบอยู่  และส่งผลกระทบต่อประโยชน์ส่วนรวม กล่าวคือ | ๗. มีส่วนในการช่วยเหลือสังคมในเรื่องต่าง ๆ ที  เป็นปัญหา หรือเกิดความเดือดร้อน โดยรู้ถึงสิทธิและหน้าที่ในความรับผิดชอบ  ๘. มีส่วนร่วมในกิจกรรมของหน่วยงานหรือ  กิจกรรมของชุมชนเพื่อสร้างชุมชนให้เข้มแข็ง  ๙. ตัดสินใจและกระทำใด ๆ บนพื้นฐานของ  หลักการกฎหมาย หลักคุณธรรมที่ชอบธรรม โดยยึดหลักเหตุผลของสาธารณะ ประเทศชาติ และมนุษยธรรม  ๑๐. สร้างความมั่นใจต่อสาธารณชนว่าการ  กระทำของเราไม่ถูกกระทำโดยผลประโยชน์และ  ความสัมพันธ์ส่วนตัว  ๑๑. ไม่ใช้ตําแหน่งหน้าที่หรืออิทธิพล กดดันต่อการตัดสินใจใด ๆ ของตนหรือผู้อื่นที่เกี่ยวข้องกับงานในหน้าที่ราชการ  ๑๒. หลีกเลี่ยงกิจกรรมใด ๆ ที่ทําให้องค์กรหรือบริการของรัฐเสื่อมเสียชื่อเสียง หรือทําให้  ประชาชนขาดความไว้วางใจ  ๑๓. ไม่ใช้ตําแหน่งหน้าที่เพื่อให้ได้มาเพื่อ  ผลประโยชน์ส่วนตน ไม่ว่าจะเป็นของขวัญ รางวัล  หรือผลประโยชน์ในรูปแบบใด ๆ และยึดคําแนะนํา  เกี่ยวกับการรับของขวัญ ของกํานัล การรับรองแขก  และจัดการกับผลประโยชน์ทับซ้อน |

-10-

|  |  |
| --- | --- |
| **คำอธิบาย** | **ตัวอย่างพฤติกรรมตามมาตรฐานทางจริยธรรม** |
| การที่เจ้าหน้าที่ของรัฐ ตัดสินใจหรือปฏิบัติ  หน้าที่ในตำแหน่งของตนอันก่อให้เกิดประโยชน์  ต่อตนเองหรือพวกพ้องมากกว่าประโยชน์ส่วนรวม ซึ่งการกระทำนั้นอาจจะเกิดขึ้นอย่างรู้ตัวหรือไม่รู้ตัว ทั้งเจตนาและไม่เจตนา ซึ่งมีรูปแบบที่หลากหลาย จนกระทั่งกลายเป็นสิ่งที่ปฏิบัติกันทั่วไปโดยไม่เห็นว่าเป็นความผิด เช่น การรับ สินบน การจ่ายเงินใต้โต๊ะ การจ่ายเงินตอบแทนเพื่อให้ตนเองได้เลื่อนตำแหน่ง  **ผลประโยชน์ทับซ้อน** (การขัดกันแห่งผลประโยชน์และมาตรา ๑๐๐ โดย ดร.กําชัย จงจักรพันธ์, สำนักงาน ป.ป.ช., ๒๕๕๕) หมายถึงสภาวการณ์ สถานการณ์ หรือข้อเท็จจริงที่บุคคลมีอำนาจหน้าที่ที่จะต้องใช้ดุลพินิจ ปฏิบัติ  หน้าที่หรือกระทำการอย่างหนึ่งอย่างใด  ตามอำนาจหน้าที่เพื่อส่วนรวม เพื่อหน่วยงาน  หรือเพื่อองค์กร แต่ตนเองผลประโยชน์ส่วนตน  เกี่ยวข้องอยู่ในเรื่องนั้น ๆ  **จิตสาธารณะ หมายถึง**  (๑) น. (Public mind, Public consciousness)  คือ ความรู้สึกของบุคคลที่มองเห็นถึงปัญหาต่าง ๆ  ที่เกิดขึ้นในสังคม แล้วรู้สึกอยากเข้าไปมีส่วน  ในการช่วยเหลือสังคมในเรื่องต่าง ๆ ที่เป็น  ปัญหา หรือเกิดความเดือดร้อน โดยรู้ถึงสิทธิ  และหน้าที่ในความรับผิดชอบ พร้อมลงมือ  ปฏิบัติร่วมช่วยเหลือและแก้ไขปัญหาต่าง ๆ  ให้แก่สังคมของเราร่วมกับผู้อื่น หรือเรียกง่าย ๆ  ว่าเป็นน้ำใจของคนที่มีความเอื้อเฟื้อเผื่อแผ่  ซึ่งกันและกันในสังคมด้วยความเต็มใจโดยไม่หวัง  ผลใด ๆ ตอบแทน  (๒) น. ความรู้สึกตระหนักของบุคคลถึงปัญหา  ที่เกิดขึ้นในสังคม ทำให้เกิดความรู้สึกที่ปรารถนา  จะร่วมและมีส่วนช่วยเหลือสังคม |  |

-11-

**มาตรฐานทางจริยธรรม ข้อที่ ๕**

**มุ่งผลสัมฤทธิ์ของงาน**

|  |  |
| --- | --- |
| **คำอธิบาย** | **ตัวอย่างพฤติกรรมตามมาตรฐานทางจริยธรรม** |
| **หลักการ**  มุ่งมั่น อุทิศตน ปฏิบัติหน้าที่เพื่อให้บรรลุผล  สัมฤทธิ์ตามเป้าหมายอย่างมีประสิทธิภาพประสิทธิผล และคิดถึงประโยชน์และความคุ้มค่า  ในการใช้ทรัพยากรของรัฐ  **คำอธิบาย**  มุ่ง หมายถึง ก. ตั้งใจ เช่น มุ่งทำความดี, ตั้งหน้า  เช่น มุ่งศึกษาหาความรู้  ผล หมายถึง  (๑) น. สิ่งที่เกิดจากการกระทำ เช่น ผลแห่งการ  ทำดี ผลแห่งการทำชั่ว  (๒) น. ประโยชน์ที่ได้รับ  สัมฤทธิ์หมายถึง น. ความสำเร็จ ในคําว่า  สัมฤทธิผล การมุ่งผลสัมฤทธิ์ (คู่มือการกำหนดสมรรถนะในราชการพลเรือน : คู่มือสมรรถนะหลัก,  สำนักงาน ก.พ.) หมายถึง ความมุ่งมั่นและตั้งใจ  ที่จะปฏิบัติหน้าที่ราชการให้ดี ให้มีประสิทธิผล  หรือให้สูงเกินกว่ามาตรฐานที่มีอยู่  การมุ่งผลสัมฤทธิ์ (โครงการศึกษาและพัฒนา  แบบประเมินจริยธรรมข้าราชการพลเรือน,  สำนักงาน ก.พ., ๒๕๕๓) หมายถึง ความมุ่งมั่น  จะปฏิบัติราชการให้หรือให้เกินมาตรฐานที่มีอยู่  โดยมาตรฐานนี้อาจเป็นผลการปฏิบัติงานที่ผ่าน  มาของตนเอง หรือเกณฑ์วัดผลสัมฤทธิ์  ที่ส่วนราชการกำหนดขึ้น อีกทั้งยังหมายรวมถึง  การสร้างสรรค์พัฒนาผลงานหรือกระบวนการ  ปฏิบัติงานตามเป้าหมายที่ยากและท้าทายชนิดที่  ไม่เคยมีผู้ใดสามารถกระทำได้มาก่อน โดยเฉพาะ  การบริหารงานภาครัฐในปัจจุบันเน้นผลสัมฤทธิ์  ของการปฏิบัติงานเป็นสำคัญ โดยในบางครั้ง  ก็จะต้องพิจารณาตัดขั้นตอนบางอย่างที่ไม่จําเป็น  ทิ้งไปบ้าง เพื่อรังสรรค์งานที่มีคุณค่าและ  คุณประโยชน์อย่างแท้จริง | **มุ่งผลสัมฤทธิ์ของงาน** เช่น  ๑. ปฏิบัติงานด้วยความรับผิดชอบ มุ่งมั่น ขยัน  อดทนเพื่อให้งานบรรลุผลสำเร็จตามเป้าหมาย  ทันตามกําหนดเวลาโดยได้ผลลัพธ์อย่างคุ้มค่า ทั้งใน  ส่วนของการใช้เงิน เวลา และทรัพยากรอย่าง  ประหยัด มีประสิทธิภาพและประสิทธิผล  ๒. แสวงหาวิธีปฏิบัติงานให้บรรลุผลสำเร็จได้อย่าง  มีประสิทธิภาพและประหยัดมากขึ้น  ๓. ปฏิบัติงานโดยไม่ยึดติดอยู่ในกฎระเบียบที่เป็น  อุปสรรคต่อการทำงาน แต่มุ่งเป้าหมายขององค์กร  โดยมีตัวชี้วัดเป็นรูปธรรมว่าการทำงานนั้น ๆ บรรลุ  เป้าหมายหรือไม่ และมีการติดตามผลเป็นระยะ  อย่างต่อเนื่อง  ๔. มุ่งพัฒนาตนเองอย่างต่อเนื่อง โดยการใฝ่หา  ความรู้ และนําความรู้ ความเชี่ยวชาญไปใช้พัฒนา  ตนเองและสร้างสรรค์งานเพื่อส่วนรวม รวมทั้ง  พยายามรักษามาตรฐานการทำงาน  ๕. รับฟังความคิดเห็นและคําวิจารณ์ที่มีเหตุผล  พร้อมที่จะตอบชี้แจงอย่างมีเหตุผล และอธิบาย  เหตุผลให้แก่ผู้ร่วมงานและผู้มีส่วนเกี่ยวข้อง  ๖. เชื่อมั่นในระบบการทำงานเป็นทีม ประสานงาน  กับทีมงานและฝ่ายที่เกี่ยวข้องให้เกิดความเข้าใจ  ในเป้าหมายและเนื้อหาสาระของงานที่ตรงกัน  เพื่อให้งานบรรลุตามเป้าหมาย  ๗. ใช้ทักษะและสมรรถนะอย่างเต็มที่ ในการทำงาน  ที่รับผิดชอบอย่างมืออาชีพได้ผลลัพธ์ตามเป้าหมาย  ๘. มีมานะ พยายาม ฝ่าฟันอุปสรรค มุ่งมั่นในการ  ทำงานให้สำเร็จตามเป้าหมาย  ๙. จัดสภาพที่เอื้ออํานวยต่อการทำงานให้สำเร็จ  และขจัดสภาพที่ขัดขวางต่อการทำงาน เช่น การทำ  ๕ส, การจัดระเบียบแฟ้มงาน,การใช้เทคโนโลยีต่าง ๆ  เข้ามาช่วยในการทำงาน  ๑๐. ปฏิบัติงานและพัฒนางานเพื่อให้ได้ผลงานที่มี  คุณภาพดีกว่าเดิม และมีมาตรฐานสูง |

-12-

|  |  |
| --- | --- |
| **คำอธิบาย** | **ตัวอย่างพฤติกรรมตามมาตรฐานทางจริยธรรม** |
| พฤติกรรมตามค่านิยมมุ่งผลสัมฤทธิ์ของงาน  (รายงานการวิจัย กรณีศึกษาบุคคลตัวอย่างและ  เครื่องชี้วัดเพื่อนําไปสู่การพัฒนาพฤติกรรม  ข้าราชการยุคใหม่, สำนักงาน ก.พ., ๒๕๔๗)  หมายถึง การปฏิบัติงานของข้าราชการที่มุ่งให้เกิด  ความสำเร็จในงาน โดยคำนึงถึงผลลัพธ์ของงาน  เป็นหลัก ซึ่งแสดงออกโดยการตั้งเป้าหมาย  ในการปฏิบัติงาน ทั้งเป้าหมายใหญ่และแยกออก  เป็นเป้าหมายย่อย มีการจัดสภาพที่จะเอื้อต่อ  ความสำเร็จในงาน และขจัดสภาพที่ขัดขวางการ  ทำงานให้สำเร็จ รวมถึงการฟันฝ่าอุปสรรคทุกอย่าง  ที่ขวางกั้น ปฏิบัติงานอย่างรอบคอบ โดยใช้  ทรัพยากรอย่างประหยัดและคุ้มค่า ซึ่งรวมถึง  ทรัพยากรบุคคล งบประมาณ วัสดุอุปกรณ์  วิธีการ และเวลา มีการประเมินติดตามการ  ปฏิบัติงานเป็นระยะ และมีการปรับปรุงงานที่ทำ  และ กระบวนการทำงานเพื่อให้งาน มีประสิทธิภาพยิ่งขึ้น ในที่สุดสามารถปฏิบัติงานได้บรรลุเป้าหมาย | ๑๑. ปรับปรุงวิธีการ กระบวนการทำงาน ตลอดจน  กฎเกณฑ์ที่ไม่ชอบธรรม หรือเป็นอุปสรรคต่อการ  ทำงานในหน่วยงาน โดยการสร้างสรรค์สิ่งใหม่ที่มี  คุณภาพอย่างต่อเนื่อง สม่ำเสมอ  ๑๒. ประสานงานกับทุกฝ่ายที่เกี่ยวข้อง รักษา  สัมพันธภาพในการปฏิบัติงานกับผู้ร่วมงานและ  ผู้รับบริการ มีความสามัคคีในการปฏิบัติงาน เพื่อให้  งานบรรลุผลเป็นประโยชน์ต่อส่วนรวม |

**มาตรฐานทางจริยธรรม ข้อที่ ๖**

**ปฏิบัติหน้าที่อย่างเป็นธรรมและไม่เลือกปฏิบัติ**

|  |  |
| --- | --- |
| **คำอธิบาย** | **ตัวอย่างพฤติกรรมตามมาตรฐานทางจริยธรรม** |
| **หลักการ**  ปฏิบัติหน้าที่ด้วยความเที่ยงธรรมปราศจากอคติ  และไม่เลือกปฏิบัติโดยการใช้ความรู้สึกหรือ  ความสัมพันธ์ส่วนตัวหรือเหตุผลของความ  แตกต่าง เช่น เชื้อชาติ ศาสนา เพศ อายุ สภาพ  ร่างกาย สถานะทางเศรษฐกิจสังคม  **คำอธิบาย**  เป็นธรรม หมายถึง ว. ถูกต้อง  ปฏิบัติหมายถึง  (๑) ก. ดำเนินการไปตามระเบียบแบบแผน เช่น  ปฏิบัติราชการ กระทำเพื่อให้เกิดความชํานาญ  เช่น ภาคปฏิบัติ  (๒) ก. กระทำตาม เช่น ปฏิบัติตามสัญญา  (๓) ก. ประพฤติ เช่น ปฏิบัติสมณธรรม ปฏิบัติ  ต่อกัน | ปฏิบัติหน้าที่อย่างเป็นธรรมและไม่เลือกปฏิบัติ เช่น  ๑. ปฏิบัติหน้าที่ด้วยความเที่ยงธรรม เสมอภาค  เท่าเทียม ปราศจากอคติ ไม่นําความรู้สึกส่วนตัว เช่น  ความรัก ความโกรธ ความกลัว ความหลง มาใช้ในการตัดสินใจปฏิบัติหน้าที่ในเรื่องต่าง ๆ โดยในกรณีทั่วไปต้องไม่เลือกปฏิบัติด้วยเหตุผลของความแตกต่างเช่น เชื้อชาติศาสนา เพศ อายุ สภาพร่างกาย หรือสถานะทางเศรษฐกิจสังคม และความเชื่อทางการเมือง สำหรับในกรณีฉุกเฉิน เร่งด่วน หรือมีเหตุจําเป็น ต้องปฏิบัติต่อกลุ่มที่ควรได้รับความคุ้มครองอย่างมีเหตุมีผลเพื่ออํานวยความสะดวก เช่น เด็กสตรี ผู้สูงอายุ คนพิการหรือผู้ด้อยโอกาส หรือหากต้องเลือกที่จะบริการแก่ประชาชนผู้อยู่ห่างไกลและเดินทางลําบาก ก็ต้อง |

-13-

|  |  |
| --- | --- |
| **คำอธิบาย** | **ตัวอย่างพฤติกรรมตามมาตรฐานทางจริยธรรม** |
| เที่ยงธรรม หมายถึง ว. ตั้งตรงด้วยความเป็นธรรม  อคติ หมายถึง น. ความลำเอียง มี ๔ อย่าง คือ  ฉันทาคติ = ความลำเอียงเพราะรัก โทสาคติ =  ความำเอียงเพราะโกรธ ภยาคติ = ความลำเอียง  เพราะกลัว โมหาคติ = คามลำเอียงเพราะเขลา (ป.)  พฤติกรรมตามค่านิยมไม่เลือกปฏิบัติ (รายงาน  การวิจัย กรณีศึกษาบุคคลตัวอย่างและเครื่องชี้วัด  เพื่อนําไปสู่การพัฒนาพฤติกรรมข้าราชการยุคใหม่,  สำนักงาน ก.พ., ๒๕๔๗)  หมายถึง การที่ข้าราชการปฏิบัติหน้าที่หรือ  ให้บริการแก่ผู้ที่มารับบริการอย่างเท่าเทียมกัน  โดยไม่แบ่งแยกว่าเป็นข้าราชการหรือคนทั่วไป  ไม่แบ่งแยกเชื้อชาติ ศาสนา ฐานะทางเศรษฐกิจ  ระดับความรู้ และความใกล้ชิด ให้บริการด้วย  ความสะดวก ถูกต้อง รวดเร็ว ทันกับสถานการณ์  อย่างมีน้ำใจ เมตตากรุณา และเอื้อเฟื้อ กรณีมีเหตุ  จําเป็นหรือเหตุฉุกเฉินที่ต้องบริการให้ผู้ใดก่อน  ก็สามารถอธิบายเหตุผลให้ผู้รับบริการคนอื่น  ทราบทั่วกัน | อธิบายความจําเป็นให้แก่ผู้รับบริการคนอื่น ๆ ที่รออยู่รับทราบทั่วกัน  ๒. ให้บริการด้วยความเต็มใจ ยิ้มแย้ม แจ่มใส รักษา  ประโยชน์ให้แก่ผู้รับบริการทุกคนเท่าที่จะทำได้ใส่ใจ  ผู้อื่นจากใจจริง แสดงออกถึงความห่วงใย เคารพ  ศักดิ์ศรีของทุกคนทุกบทบาท ปฏิบัติต่อทุกคนอย่าง  ให้เกียรติ |

**มาตรฐานทางจริยธรรม ข้อที่ ๗**

**ดำรงตนเป็นแบบอย่างที่ดีและรักษาภาพลักษณ์ของทางราชการ**

|  |  |
| --- | --- |
| **คำอธิบาย** | **ตัวอย่างพฤติกรรมตามมาตรฐานทางจริยธรรม** |
| **หลักการ**  ดำรงตนแบบอย่างที่ดีในการดดำเนินชีวิตด้วยการ  รักษาเกียรติศักดิ์ของความเป็นข้าราชการและเจ้าหน้าที่ของรัฐ รวมทั้งปฏิบัติตนเป็นพลเมืองดี  ด้วยการเคารพกฎหมายและมีวินัย  **คำอธิบาย**  ดำรง หมายถึง  (๑) ก. ทรงไว้, ชูไว้, ทำให้คงอยู่, เช่น ดำรงวงศ์  ตระกูล ดำรงธรรม, คงอยู่ เช่น ประเทศชาติ  จะดำรงอยู่ได้ด้วยความสามัคคี  (๒) ว. ตรง, เที่ยง, มั่นคง, เช่น ไผทของไทยทุกส่วน  อยู่ดำรงคงไว้ได้ทั้งมวล (แผลงมาจาก ตรง)  แบบอย่าง หมายถึง น. ตัวอย่างที่จะอ้างเป็น  บรรทัดฐานได้ | **ดำรงตนเป็นแบบอย่างที่ดีและรักษาภาพลักษณ์**  **ของทางราชการ** เช่น  ๑. ดำรงตนเป็นข้าราชการและเจ้าหน้าที่ของรัฐที่ดี  โดยน้อมนําพระบรมราโชวาท หลักปรัชญาเศรษฐกิจ  พอเพียง หลักคําสอนทางศาสนา จรรยาวิชาชีพ มาใช้ในการดำเนินชีวิตและการปฏิบัติหน้าที่อย่างไม่  เบียดเบียนตนเอง เบียดเบียนผู้อื่น ไม่เอาเปรียบ  ธรรมชาติและสิ่งแวดล้อม  ๒. ปฏิบัติตนเป็นพลเมืองดีในระบอบประชาธิปไตย  ด้วยการเคารพต่อกฎหมายและมีวินัย  ๓. ไม่กระทำการใด ๆ อันอาจเป็นเหตุให้เสื่อมเสีย  เกียรติคุณ ศักดิ์ศรี และชื่อเสียงแห่งอาชีพและ  ทางราชการ |

-14-

|  |  |
| --- | --- |
| **คำอธิบาย** | **ตัวอย่างพฤติกรรมตามมาตรฐานทางจริยธรรม** |
| รักษา หมายถึง ระวัง เช่น รักษาสุขภาพ ดูแล เช่น  รักษาทรัพย์สมบัติ, ป้องกัน เช่น รักษาบ้านเมือง  สงวนไว้ เช่น รักษาความสะอาด รักษาไมตรี  ภาพลักษณ์หมายถึง น. ภาพที่เกิดจากความ  นึกคิดหรือที่คิดว่าควรจะเป็นเช่นนั้น จินตภาพ  (อ. image)  ดำเนิน หมายถึง ก. เป็นไป เช่น การประชุม  ดำเนินไปด้วยดี, ทำให้เป็นไป, เช่น ดําเนินงาน  ดำเนินการ ดำเนินชีวิต  ชีวิต หมายถึง น.ความเป็น, ตรงข้ามกับ ความตาย  เกียรติศักดิ์ หมายถึง น. เกียรติ, เกียรติตาม  ฐานะของแต่ละบุคคล | ๔. ดำรงตนอย่างเหมาะสม ศรัทธาและเคารพต่อ  วิชาชีพของตน  ๕. พัฒนาตนเองให้มีความอุตสาหะ ขยันหมั่นเพียร  ประหยัด ไม่ฟุ่มเฟือยเกินฐานะของตน  ๖. รับรู้ถึงความสามารถของตน มองโลกในแง่ดี  มีความสามัคคี ช่วยเหลือเกื้อกูล เอื้อเฟื้อเผื่อแผ่  แก่บุคคลอื่น  ๗. ประพฤติปฏิบัติตามวัฒนธรรม ประเพณีที่ดีงาม  ของสังคมไทยเพื่อสืบทอดวัฒนธรรมความเป็นไทย  ให้ดำรงอยู่อย่างยั่งยืน  ๘. เผชิญปัญหาอย่างรู้เท่าทัน และควบคุมอารมณ์  มีสติสัมปชัญญะในการตัดสินใจแก้ไขปัญหาด้วยวิธี  ที่เหมาะสม  ๙. ภาคภูมิใจในความเป็นข้าราชการ ธํารงศักดิ์ด้วย  ความถูกต้อง ชอบธรรม อุทิศแรงกายแรงใจ ผลักดัน  ภารกิจหลักของตนและหน่วยงานให้บรรลุผลสำเร็จ  เพื่อสนับสนุนการพัฒนาชาติและสังคมไทย  ๑๐. สํานึกอยู่เสมอในการเป็นข้าราชการที่จะต้อง  ประพฤติปฏิบัติตนให้เป็นที่ยอมรับและเชื่อถือ  ศรัทธาของประชาชน  ๑๑. ดำเนินการปกป้องผลประโยชน์ของชาติและ  สาธารณะ และประพฤติตนเป็นแบบอย่างที่ดีของ  ประชาชน |

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***